২০১৮ সালে বাংলাদেশ দলের অভিযান শুরু হচ্ছে দেশের মাঠে ত্রিদেশীয় সিরিজ দিয়ে। বছরের শুরুটা ভালো করতে এ সিরিজ জিততে চায় বাংলাদেশ। প্রতিপক্ষ দুই দলই বাংলাদেশের কন্ডিশন খুব ভালো জানলেও নিজেদের এগিয়ে রাখছেন সাকিব, ‘আমি মনে করি, আমাদের খুব ভালো সম্ভাবনা আছে। কিন্তু প্রতিপক্ষ দুটি দলই ভালো। কেউই দুর্বল নয়। আর যেহেতু দুটি দলই আমাদের খেলোয়াড় ও কন্ডিশন সম্পর্কে ভালো জানে; আমার মনে হয় কঠিন প্রতিদ্বন্দ্বিতাই হবে। যেহেতু আমরা অনেক ভালো একটা দলে পরিণত হয়েছি, আমাদের ভালো করার সম্ভাবনাই বেশি।’